stanford-oval/wikipedia huggingface dataset:
Einsiedelnin luostari
Historia

Vuonna 835 benediktiinimunkki Meinrad muutti Reichenaun saarelta erakoksi tähän paikkaan. Hänen esimerkkiään seurasi myöhemmin lisää erakoita. Näiden joukossa oli Benno, joka oli ollut lyhyen aikaa piispana Metzissä. Vuonna 934 Strasbourgin entinen rovasti Eberhard perusti paikalle kirkon ja benediktiiniläisluostarin, johon erakot liittyivät. Saksan kuningas Otto I Suuri vahvisti perustetun luostarin aseman v. 947 ja lahjoitti sille maa-alueita, kuten tuolloin oli aatelisten tapana tehdä. Otto I Suuren lahjoitukseen kuului myös Ufnaun saari, joka kuului Säckingenin nunnaluostarille. Säckingen sai puolestaan korvaukseksi muuta omaisuutta. Lisäksi Einsiedelnin luostarille annettiin oikeus valita apottinsa itsenäisesti sekä koskemattomuus.
Kun ensimmäinen luostari paloi vuonna 1029, sen tilalle rakennettiin 1031–1039 kryptalla varustettu kolmilaivainen basilika, joka määritti myöhemmän barokkisen kirkon muodon. Uuden rakennuksen perustuskivi asetettiin 10. toukokuuta 1031. Toinen basilika rakennettiin 1230.
Keisari Henrik II lahjoitti 1018 luostarin käyttöön  229 km² kokoisen alueen.  Luostarille annettiin myös suojelija, joka edusti sitä oikeudellisissa kysymyksissä. Lopulta nämä tuottoisat suojelijan oikeudet siirtyivät Habsburgeille.
Vuodesta 1114 lähtien tunnetaan luostarilla olleen Schwyzin kantonin kanssa  rajakiistoja, jotka hovioikeudessa  ratkaistiin yleensä aina luostarin eduksi. Vuonna 1308 kuningas Albrekt I kuoleman jälkeen kiistat kasvoivat jälleen merkittävästi. Vuonna 1314 Schwyzin maanviljelijät valtasivat ja ryöstivät luostarin. Tämän vuoksi Itävallan herttua Leopold I, joka tuolloin oli Einsiedelnin suojelija, hyökkäsi sveitsiläisiä vastaan mutta hävisi heille 1315 kuuluisassa Morgartenin taistelussa. Riidat voitiin sopia vasta ​​vuonna 1350, mutta luostari menetti tuolloin huomattavan osan maaomaisuudestaan.
Tulipalon jälkeen 1465 alempi luostarikirkko holvattiin mutta se paloi uudestaan 1509 ja 1577.
Uskonpuhdistaja Huldrych Zwingli oli 1516–1518 pappina luostarissa, jossa hän kohtasi katolisen luostarielämän epäkohtia. Uskonpuhdistus vaikutti luostariin niin, että viimeinen munkki jätti luostarin vuonna 1525 ja  20. heinäkuuta 1526 joutui luostarin apotti eroamaan. Sveitsiläiset kutsuivat uudeksi apotiksi Ludwig II:n Wartenseeltä, jonka paavi kuitenkin tunnusti lailliseksi vasta 1533. Hän otti luostariin ensimmäiset aatelista alkuperää olleet munkit, ja siten elvytti sen uudestaan​​.
Kun ranskalaiset toukokuussa 1798 saapuivat Einsiedelniin, luostarin asukkaat pakenivat. Valloittajat tuhosivat armonkappelin mutta munkit saivat kuitenkin pelastettua Jumalanäidin armonkuvan. Saman vuoden syyskuun 17. päivänä julistettiin tyhjillään oleva luostari valtion omaisuudeksi. Napoleonin ns. mediaatioakti palautti luostarin takaisin munkeille helmikuun 19. päivänä 1803. Armonkappeli rakennettiin 1815–1817 uudelleen käyttäen vanhasta kappelista säästyneitä rakennusaineita.
Pyhiinvaellus

Tiedetään, että 1300-luvulta lähtien on Einsiedelniin tehty mariaanisia pyhiinvaellusmatkoja. Myöhäiskeskiajalla pyhiinvaeltajia tuli Pohjois-Saksasta ja Alankomaista asti. Uskonpuhdistuksen aikana pyhiinvaeltajien määrä väheni, mutta 1600-luvun toiselta puoliskolta lähtien on Einsiedeln ollut Sveitsin katolilaisuuden uskonollinen keskus.
Pyhiinvaellus > Einsiedelnin Jumalanäiti

Einsiedelnin Musta madonna -patsas on myöhäisgoottilainen Marian patsas 1400-luvun lopulta. Se korvasi alkuperäisen, vuonna 1465 tulipalossa tuhoutuneen patsaan. Madonnan musta väri johtui patsaan edessä palaneiden kynttilöiden ja lamppujen noesta. Kun patsas restauroitiin Itävallassa vuonna 1803, palautti taiteilija patsaan alkuperäisen värin ja maalasi sen jälleen ihonväriseksi. Vierailijat olivat hyvin tyytymättömiä muutokseen ja niin Madonna maalattiin takaisin mustaksi.
1600-luvun alussa patsas sai ylleen espanjalaisen, kellomaisen viittansa. Viittaa vaihdetaan kirkkovuoden aikana.
Pyhiinvaellus > Enkeleiden pyhittämislegenda

Legendan mukaan Kristus pyhitti enkeleiden ja pyhimysten saattelemana kappelin 14. syyskuuta 948. Tästä päivästä tuli tärkeä pyhiinvaelluspäivä ja useimmat pyhiinvaeltajat vierailevat enkeleiden pyhittämisjuhlassa. Syyskuun 14:nnen osuessa sunnuntaille vietetään 14-päiväinen Suuri Enkelien Pyhittämisjuhla, ja esimerkiksi vuonna 1466 myytiin juhlassa noin 150 000 pyhiinvaellusmerkkiä.
Luostarirakennukset

Barokkityylistä umpipihan muodostavaa luostarirakennusta alettiin rakentaa vuonna 1703, kun apotti Maurus von Roll laski uuden luostarin peruskiven einsiedelniläisen maallikkoveljen, Vorarlbergin koulukuntaan kuuluneen arkkitehti Caspar Moosbruggerin suunnitelmien toteuttamiseksi.
Vuonna 2012 Schwyzin kantonin kansanäänestyksessä hyväksyttiin "sitoutuminen Einsiedelnin luostarin restaurointitöihin": kantoni sitoutui antamaan yli kahdeksan miljoonan frangin lainan vuosina 2013–2022 tehtäviä kunnostustöitä varten.
Luostarirakennukset > Luostarin kirjasto

Kirjasto perustettiin vuonna 934. Luostarissa oli 900-luvun lopulla oma kirjoituskoulu. Säilyneistä käsikirjoituksista 64 on tältä kaudella. Oman kirjapainon luostari sai vuonna 1664 ja vuoteen 1798 mennessä oli julkaistu tuhat kirjaa. Kirjasto oli pitkään rakennuksen kellareissa, missä se selvisi vahingoittumatta lukuisista luostarin tulipaloista. Vuonna 1602 rakennettiin erillinen kirjastorakennus apotti Augustin I. Hofmannin vaikutuksesta. Suuri barokkisali rakennettiin vuosina 1738–1740. Viimeksi kirjasto restauroitiin vuonna 1998.
Luostarin kirjastossa on paljon antiikkisia kirjoja. Kokoelma kattaa 230 000 painettua kirjaa, 1 230 käsikirjoitusta sekä 1 040 nidottua inkunaabelia sekä varhaisia painoksia. Vuosittain kokoelma kasvaa 500–800 kirjalla.
Luostarirakennukset > Hevostalli

Vuonna 1765 rakennetussa barokkityylisessä tallirakennuksessa on Euroopan vanhin siittola, joka sai alkunsa 1400-luvulla. Siellä kasvatetut Cavalli della Madonna -rotuiset hevoset ovat lämminverisiä. Ensimmäinen käsinkirjoitettu viite hevosten jalostamisesta löytyy kuningas Henrik IV:n tuomioista vuodelta 1064. Euroopan ja Sveitsin vanhimman hevosjalostuslaitoksen jatkuminen vaikuttaa olevan uhanalaista.
Luostarin kirkko

Luostarin keskeinen rakennus on kaksitorninen luostarikirkko,  jota rakennettiin vuodesta 1719 sen vihkimiseen vuonna 1735 ja on myös Caspar Moosbruggerin suunnittelema. Sitä pidetään Sveitsin tärkeimpänä barokkikirkkona.
Luostarin toimintaa

Luostari ylläpitää kahta koulua, joista toinen on julkinen tytöille ja pojille avoin lukio, jossa ylioppilaaksi opiskelevat nuoret voivat asua sisäoppilaitoksessa.
Koulun päättäneet entiset oppilaat perustivat vuonna 2005 alumniyhdistyksen Alumni Scholae Einsidlensis. Vuonna 2013 siinä oli 670 jäsentä.
Luostarin oma teologinen seminaari ei ole julkinen teologinen instituutti, vaan opiskelijat ovat luostarin munkkeja, nunnia ja papiksi opiskelevia miehiä.
Hevossiittolan, viininviljelyn, puunjalostuksen ja runsaan kulttuuriperinnön (vanhat kirjoitukset, rakennuksen) säilyttämisen ohella luostarin kuoro on tunnettu laajalti. Se laulaa pääasiassa yksiäänisesti gregoriaanisia, liturgisia lauluja, ja sitä johti pitkään isä Roman Bannwart.
Viime vuosina luostari on ollut esillä erilaisten, luostareille innovatiivisten toimintamuotojen johdosta. Tällaisia ovat kesäisin paikan tarjoaminen nuorille miehille vapaaehtoistyöhön tai moderni, luostarin tiloissa tapahtuva aarteenmetsästys nimeltään "Monkstrail", missä osallistujat voivat tutustua Einsiedelnin munkkien maailmaan.
Luostariin kuuluvia rakennuksia

Luostariin on kuulunut sen perustamisesta lähtien myös nunnaluostari Fahr, joka yhdessä Einsiedelnin luostarin kanssa muodostaa kaksoisluostarin. Lisäksi luostari omistaa Zürichinjärvellä Ufenau-nimisen saaren ja lähellä Rapperswiliä sijaitsevan Endingenin niemen. Niemessä on vuodelta 981 peräisin olevia rakennuksia ja kapusiiniluostari.
Einsiedelnin luostari on Sveitsin suurin yksityinen maanomistaja. Se omistaa 2 140 hehtaaria maata viidessä Sveitsin kantonissa.
Myös Itävallan Vorarlbergissä, Grosser Walsertalissa, on Einsiedelnin luostarille kuuluvia kiinteistöjä. Propstei Sankt Gerold, entinen luostarirakennus, nykyinen koulutus- ja seminaarikeskus, ja Dünsin kylässä sijaitseva Pyhän Antoniuksen kirkko kuuluvat Einsiedelnin luostarille.
Kuuluisia einsiedelniläisiä

Wolfgang Regensburg (924–994), Regensburgin piispa
Albrecht von Bonstetten (1442/1443 – noin 1504), luostarin dekaani, humanisti
Huldrych Zwingli (1484–1531), luostarin pappi, myöhemmin uskonpuhdistaja
Albert Kuhn (1839–1929), teologi, taidehistorioitsija ja taidehistorian professori
Meinrad Eugster (1848–1925), maallikkoveli, "Kunnianarvoisa Jumalan Palvelija"
Raymund Netzhammer (1862–1945), Bukarestin arkkipiispa
Benno Gut (1897–1970), benediktiinien priimasapotti, katolisen kirkon kardinaali
Roman Bannwart (1919–2010), teologi, pappi ja muusikko
Magnus Löhrer (1928–1999), teologi ja dogmatiikan professori
Kassian Etter (1929–2009), sisäoppilaitoksen johtaja
Martin Werlen (1962–), luostarin apotti 2001–2013.
Kuvia

Jumalanäidin suihkulähde vuodelta 1747.
Lähikuva Jumalanäidin suihkulähteestä vuodelta 2009.
Jumalanäidin suihkulähde noin vuonna 1900.
Luostari kuvattuna idästä.
Ilmakuva luostarista.
"Ruhtinaallinen luostari Einsidlen". Näkymä vanhasta luostarirakennuksesta (1630).
Einsiedelnin, teräspiirros, Steib noin 1850.
Dokumenttielokuvia

Die Schweizer#Werner Stauffacher – Die Schlacht am Morgarten, vierteilige Dokumentation des Schweizer Fernsehens, 2013.
Kirjallisuutta

Christoph Baumgartner, Daniel Bitterli, Sebastian Brändli u. a.; Peter Niederhäuser, Andreas Meyerhans (Hrsg.): Äbte, Amtsleute, Archivare. Zürich und das Kloster Einsiedeln. In: Mitteilungen der Antiquarischen Gesellschaft in Zürich, Band 76. Chronos, Zürich 2008, ISBN 978-3-0340-0940-9.
Hagen Keller: Kloster Einsiedeln im ottonischen Schwaben. Freiburg im Breisgau 1964.
Kilian Müller: Zur Geschichte der Wallfahrt Maria Einsiedeln und der Apostolischen Mission in Benrath. Tischler & Schäffer, Benrath 1927. Digitalisierte Ausgabe der Universitäts- und Landesbibliothek Düsseldorf
Anja Buschow Oechslin, Werner Oechslin: Die Kunstdenkmäler des Kantons Schwyz, Neue Ausgabe III.I. Einsiedeln I. Das Benediktinerkloster Einsiedeln. (= Kunstdenkmäler der Schweiz. Band 100). Hrsg. von der Gesellschaft für Schweizerische Kunstgeschichte, Bern 2003, ISBN 3-906131-74-2.
Einsiedelnin musta madonna
Einsiedelnin Mustan madonnan edessä polvillaan oleva aatelismies (1781).
Luostarin kirjasto
Talli, kuvattuna idästä päin
Ulkonäkymä (adventtina 2010)
kirkkolaiva (2009)
Armonkappeli (1900).
Endokardiitti

| Endokardiitti |
| --- | --- |
 Bartonellan sauvabakteereja mustina pisteinä.
Luokitus
ICD-10:  I33
ICD-9:  421
MedlinePlus:  001098
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Endokardiitti on sydämen sisäkalvon tulehdus. Endokardiitti on mikrobien aiheuttama sairaus, ja se ilmenee monesti jonkin kirurgisen toimenpiteen komplikaationa. Tatuointi ja lävistykset voivat myös suurentaa endokardiitin vaaraa sellaisilla henkilöillä, joilla on synnynnäinen sydän- tai läppävika. Endokardiitissa bakteerit, joskus sienieliöt kulkeutuvat verenkierron mukana sydämeen, tarttuvat sen läppien sisäpinnoille ja aiheuttavat tulehduksen. Tulehduksen aiheuttavat esimerkiksi huonoista hampaista verenkiertoon päässeet bakteerit. Erityisen alttiita tulehdukselle ovat suonensisäisten huumeiden käyttäjät ja valmiiksi sydänvikaiset henkilöt.
Endokardiitin oireita ovat kuume, painon putoaminen ja hikoilu öisin. Oireet riippuvat myös siitä, minkälainen bakteeri tulehduksen on aiheuttanut: stafylokokkiendokardiittiin liittyvä kuumeilu saattaa muistuttaa jopa verenmyrkytyksen oireita. Verenkiertoon levinneet bakteerit voivat aiheuttaa oireita muuallakin elimistössä, esimerkiksi nivelissä, keskushermostossa ja iholla.
Endokardiitti voi hoitamattomana johtaa kuolemaan. Tyypillisesti potilas saa viikkojen ajan suonensisäisiä antibiootteja sairaalassa.
Suomessa tehdyssä tutkimuksessa vuosina 1980–2004 tartuttavaan endokardiittiin sairastuneiden potilaiden keski-ikä nousi 47 vuodesta 55 vuoteen. Jos huumeiden käyttäjiä ei otettu huomioon, keski-ikä nousi 62 vuoteen. Suusta peräisin olevien Viridans-ryhmän streptokokkien osuus laski, ja Staphylococcus aureuksesta tuli yleisin aiheuttajabakteeri. Tämä muutos selittyi huumeiden käyttöön liittyvien tapausten lisääntymisellä, koska ne olivat lähes poikkeuksetta Staphylococcus aureuksen aiheuttamia.
Aiheesta muualla

Terveyskirjasto, kardiologian erikoislääkäri Raimo Kettunen: Endokardiitti (sydänläppien tulehdus), Lääkärikirja Duodecim, 3.12.2020
Mayo Clinic: Endocarditis (englanniksi)
Emma Jørgensen

| Mitalit | Mitalit | Mitalit |  |
| --- | --- | --- | --- |
|  Emma Jørgensen Rion olympialaisissa 2016. |  Emma Jørgensen Rion olympialaisissa 2016. |  Emma Jørgensen Rion olympialaisissa 2016. |  |
Maa:  Tanska
Naisten ratamelonta
|  Olympialaiset  |  Olympialaiset  |  Olympialaiset  |  |
|  Hopeaa | Rio 2016 | K-1 500 m |  |
|  Pronssia | Tokio 2020 | K-1 200 m |  |
|  Pronssia | Tokio 2020 | K-1 500 m |  |
| MM-kilpailut  | MM-kilpailut  | MM-kilpailut  |  |
|  Kultaa | Moskova 2014 | K-2 1 000 m |  |
|  Hopeaa | Račice 2017 | K-1 200 m |  |
|  Hopeaa | Montemor-o-Velho 2018 | K-1 200 m |  |
|  Pronssia | Račice 2017 | K-1 500 m |  |
|  Pronssia | Szeged 2019 | K-1 200 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Plovdiv 2017 | K-1 200 m |  |
|  Pronssia | Moskova 2016 | K-1 500 m |  |
|  Pronssia | Belgrad 2018 | K-1 200 m |  |
Emma Jørgensen (s. 1. elokuuta 1996 Bursø) on tanskalainen ratamelonnan maailmanmestari ja olympiamitalisti. Hän asuu Bagsværdissa ja edustaa Maribo KK -seuraa. Häntä valmentaa Zoltan Bako. Jørgensen opiskelee sisustusalaa ja on pituudeltaan 168 cm.
Jørgensen voitti Henriette Engel Hansenin kanssa kajakkikaksikon 1 000 metrin maailmanmestaruuden Moskovassa 2014. Hän saavutti Moskovan EM-kilpailuissa 2016 pronssia kajakkiyksikön 500 metrillä. Rio de Janeiron olympialaisissa 2016 hän saavutti hopeaa kajakkiyksikön 500 metrillä. Kajakkinelikon 500 metrillä hän oli kuudes. Hän sai kajakkiyksikön 200 metrillä EM- ja MM-hopeaa 2017, EM-pronssia 2018, MM-hopeaa 2018 ja MM-pronssia 2019. Kajakkiyksikön 500 metrillä hän sai MM-pronssia 2017. Vuodelle 2021 siirretyissä Tokion olympialaisissa hän saavutti pronssia kajakkiyksiköiden 200 ja 500 metrillä sekä oli kahdeksas kajakkinelikon 500 metrillä.
Maailmancupissa Jørgensen on voittanut kolme kajakkiyksikön 200 metrin kilpailun.
Jørgensen voitti nuorten maailmanmestaruuden kajakkiyksikön 200 ja 500 metrillä 2013 ja 2014 sekä alle 23-vuotiaiden maailmanmestaruuden yksikön 500 metrillä 2014. Hän voitti nuorten Euroopan-mestaruuden kajakkiyksikön 200 ja 500 metrillä 2014 ja 2015 sekä 1 000 metrillä 2014. Kajakkikaksikon 1 000 metriä hän sai EM-kultaa 2012, kajakkinelosen 500 metrillä 2012.
Einoto

Einoto on maasaiden nimitys syntymälle. Maasait uskovat eräänlaiseen uudelleensyntymiseen. Vanhan kuollessa hän odottaa noin 100 vuotta jonka jälkeen sielu syntyy uudelleen samaan sukuun.
Synnytyksessä mukana on aina vanhempi samaan sukuun kuuluva nainen. Synnytyksessä hän puhuu itselleen ääneen saman suvun kuolleita henkilöitä. Oikean nimen sanoessaan lapsi syntyy.
Maasai kulttuurissa osa heimoista uskoo noituuteen, ja jos lapsen epäillään olevan avioliiton ulkopuolinen, pitää miehen tappaa hänet, jotta suvussa ei eläisi noitaa.
Dreaming Out Loud

| Dreaming Out Loud OneRepublic |
| --- | --- | --- |

Studioalbumin tiedot
 Julkaistu: 20. marraskuuta 2007
 Formaatti: CD, digitaalinen
 Tuottaja(t): Greg Wells, Timbaland, Ryan Tedder
 Tyylilaji: pop rock, alternative
 Kesto: 53.04
 Levy-yhtiö: Interscope Records, Mosley
OneRepublicin muut studioalbumit
|   | Dreaming Out Loud 2007 | Waking Up 2009 |
Singlet albumilta Dreaming Out Loud
 ”Apologize” Julkaistu: 30. huhtikuuta 2006  ”Stop and Stare” Julkaistu: 29. maaliskuuta 2007  ”Say (All I Need)” Julkaistu: 23. toukokuuta 2008  ”Mercy” Julkaistu: 8. syyskuuta 2008  ”Come Home” Julkaistu: 14. heinäkuuta 2009
Dreaming Out Loud on yhdysvaltalaisen rockyhtyeen OneRepublicin 20. marraskuuta 2007 julkaistu ensimmäinen studioalbumi.
Albumin ensimmäisenä singlenä julkaistiin ”Apologize”, joka pääsi singlelistojen kärkeen lukuisissa maissa. Neljä muuta singleä ei saavuttanut samanlaista suosiota.
Vastaanotto

Dreaming Out Loud sai musiikkikriitikoilta vaihtelevaa palautetta. Allmusicin Andrew Leahey antoi albumille kolme tähteä viidestä huomauttaen sen olevan mielikuvitukseton. Blogcritics antoi hyvin positiivisen arvion: ”Dreaming Out Loud on täynnä toiveikkaita balladeja ja pari rockkappaletta, se paljastaa OneRepublicin musiikillisen lahjakkuuden.” PopMattersin arviossa albumin tuotantoa kehuttiin, mutta arvostelun mukaan yhtyeen laulajan, Ryan Tedderin, kappaleet ja ääni on jo kuultu, eivätkä ne tarjoa mitään uutta.
Vastaanotto > Arvostelut

Allmusic:
BBC: negatiivinen
Blogcritics: positiivinen
Digital Spy:
PopMatters: 4/10
Rolling Stone:
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Say (All I Need) | Drew Brown, Zach Filkins, Eddie Fisher, Brent Kutzle, Ryan Tedder | 3.50 |  |  |  |  |  |  |
| 2. | Mercy | Brown, Tedder | 4.00 |  |  |  |  |  |  |
| 3. | Stop and Stare | Brown, Filkins, Fisher, Tim Myers, Tedder | 3.43 |  |  |  |  |  |  |
| 4. | Apologize | Tedder | 3.28 |  |  |  |  |  |  |
| 5. | Goodbye, Apathy | Tedder | 3.32 |  |  |  |  |  |  |
| 6. | All Fall Down | Brown, Filkins, Fisher, Kutzle, Tedder | 4.04 |  |  |  |  |  |  |
| 7. | Tyrant | Brown, Filkins, Tedder | 5.03 |  |  |  |  |  |  |
| 8. | Prodigal | Jerrod Bettis, Brown, Filkins, Myers, Tedder | 3.55 |  |  |  |  |  |  |
| 9. | Won’t Stop | Brown, Filkins, Fisher, Kutzle, Tedder | 5.03 |  |  |  |  |  |  |
| 10. | All We Are | Myers, Tedder | 4.28 |  |  |  |  |  |  |
| 11. | Someone to Save You | Fisher, Myers, Tedder | 4.15 |  |  |  |  |  |  |
| 12. | Come Home | Tedder | 4.23 |  |  |  |  |  |  |
|  |  |  | 57.25 |  |  |  |  |  |  |
Listasijoitukset

| Lista (2007/2008) | Korkein sijoitus |
| --- | --- |
 Alankomaat: 71
 Australia: 4
 Espanja: 55
 Irlanti: 4
 Iso-Britannia: 2
 Italia: 29
 Itävalta: 14
 Puola: 32
 Ranska: 76
 Ruotsi: 49
 Saksa: 7
 Sveitsi: 8
 Tanska: 3
 Uusi-Seelanti: 3
 Yhdysvallat: 14
Dreamland (Glass Animalsin albumi)

| Dreamland Glass Animals |
| --- | --- | --- |

Studioalbumin tiedot
 Julkaistu: 7. elokuuta 2020
 Tuottaja(t): Dave Bayley Paul Epworth
 Tyylilaji: pop
 Kesto: 45.24
 Levy-yhtiö: Wolf Tone Polydor
Glass Animalsin muut studioalbumit
| How to Be a Human Being 2016 | Dreamland 2020 |   |
Dreamland on englantilaisen Glass Animals -yhtyeen kolmas studioalbumi, joka julkaistiin 7. elokuuta 2020.
Tausta

Glass Animalsin edellinen albumi How to Be a Human Being julkaistiin vuonna 2016. Yhtye jäi tauolle heinäkuussa 2018, kun rumpali Joe Seaward joutui pyöräillessään auto-onnettomuuteen. Onnettomuudessa Seaward mursi jalkansa, sai kallonmurtuman ja vakavan aivovaurion, jonka seurauksena hänen oli opeteltava uudestaan kävelemään, puhumaan ja soittamaan rumpuja. Yhtye palasi tauolta vuonna 2019, mutta kolmannen albumin valmistumista viivästytti vielä koronaviruspandemia.
Yhtyeen aiemmista albumeista poiketen Dreamland on kokonaan omaelämäkerrallinen. Yhtyeen keulahahmon Dave Bayleyn mukaan hän ei ole juurikaan halunnut kirjoittaa omista kokemuksistaan, koska on pitänyt sitä itsekkäänä. Tehtyään töitä muiden omasta elämästään kirjoittavien artistien kanssa ja edellisellä albumilla julkaistun henkilökohtaisiin kokemuksiin perustuvan ”Agnes”-kappaleen suosion innoittamana Bayley kuitenkin muutti mieltään. Dreamland kertoo muusikon elämästä tämän ensimmäisistä muistoista lähtien.
Musiikki

Albumi on tyylilajiltaan poppia. Se saanut vaikutteita Timbalandin, Dr. Dren, The Strokesin ja The Beach Boysin tuotannosta.
Arvostelut

New Musical Express:
Soundi:
Kappaleet

Dreamland – 3.23
Tangerine – 3.20
((Home Movie: 1994)) – 0.07
Hot Sugar – 3.54
((Home Movie: BTX)) – 0.13
Space Ghost Coast to Coast – 3.07
Toky Drifting – 3.36
Melon and the Coconut – 2.28
Your Love (Déjà Vu) – 3.54
Waterfalls Coming Out Your Mouth – 2.41
It’s All So Incredibly Loud – 4.19
((Home Movie: Rockets)) – 1.00
Domestic Bliss – 3.18
Heat Waves – 3.58
((Home Movie: Shoes On)) – 0.31
Helium – 5.28
Eriba-adad I

Kuningas Eriba-Adadin piirtokirjoitus.
Eriba-adad I oli Assyrian kuningas, joka 1383–1357 eaa. solmi liiton Mitannin vasallin Alshen ja vihollisen Artataman hurrilaisvaltion kanssa. Kun heettiläiskuningas Shuppiluliuma oli kukistanut Mitannin, Eriba-adad] hyökkäsi Mitanniin, vei sieltä Assyriasta varastetut kulta-aarteet pois, ja lävistytti seipäillä vangiksi viedyt hurrilaisylimykset. Eriba-adad julistautui Enlilin kaskynhaltijaksi, ja otti tunnukseksi siihen aikaan yleistyvän siivekkään auringon, joka oli kuninkaan tuntomerkki. Hevonen oli tähän mennessä saapunut Assyriaankin ja näkyi ajan taiteessa.
Eriador

Eriador on suuri fiktiivinen alue J. R. R. Tolkienin luomassa Keski-Maassa. Toisella Ajalla ja mahdollisesti paljon aiemmin se oli lähinnä metsää, mutta Dúnedain kaatoivat suurimman osan metsästä rakentaakseen niistä veneitä. Suurin osa Eriadorista kuului Kolmannen Ajan alussa Arnorin kuningaskuntaan, mutta jakautui myöhemmin Rhudaurin, Arthedainin ja Cardolanin kilpaileviin kuningaskuntiin. Kontu kuuluu entiseen Arthedainin kuningaskuntaan ja Brii ja sen viereiset kylän sijaitsevan entisen Cardolanin rajan vieressä. Muita tärkeitä paikkoja Eriadorissa ovat Rivendell sekä hylätyt kuningaskunnat Eregion ja Angmar.
Sormuksen Sodan aikaan Eriador oli enimmäkseen autio Kontua, Briitä sekä Rivendelliä lukuun ottamatta.
Eriadorin rajat ovat:
Idässä Sumuvuoret
Pohjoisessa Forochelin jäälahti
Lännessä Ered Lindonin vuoret
Etelässä Harmaavirta (sindariksi Gwathlo) sekä Enedwaith.
Vihan Sodan jälkeen osa luoteisesta rajasta sijaitsee Belegaerin rannoilla.
Tärkeitä jokia Eriadorissa ovat Luni (sindariksi Lhûn), Rankkivuo (Baranduin) sekä Harmaavirta (Gwathlo).
EMES 15

Näkymä tornin sisäpuolelta, ampujan okulaarit ja ohjauspaneelit
EMES 15 on Rheinmetall Defence Electronics:n valmistama taistelupanssarivaunu Leopard 2:n päätähtäin. Sillä voi käyttää sekä päiväkuvaoptiikkaa (näkyvä valo) että lämpökamerakuvaa vihollisen paikantamiseen ja tuhoamiseen. Päiväkuvan suurennos tähtäimessä on 12-kertainen, lämpökamerassa on valittavissa 4-kertainen ja 12-kertainen suurennos.
EMES 15 on yhdistetty Leopard 2:n vakaimeen, ja siten vakaimen päällä ollessa mahdollistaa tarkan toiminnan taistelutilanteessa. Tällöin vaunun tykki seuraa tähtäintä, eikä vaunun muu liike vaikuta niiden osoittamaan suuntaan. Vaunulla pystyy siis pitämään vihollisen tähtäimessä vaikeassakin maastossa, ja lämpökameran ansiosta sen tuhoaminen onnistuu vaikeassakin säässä, mihin vuorokauden aikaan tahansa.